|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | | |
| **ĮSAKYMAS** | | |
| **DĖL PARAIŠKŲ, GAUTŲ PAGAL KVIETIMĄ TEIKTI BENDROSIOS GYVENTOJŲ KULTŪROS UGDYMO SRITIES PRIORITETŲ „ĮTRAUKIOS KULTŪROS SKATINIMAS“ IR „MIESTO ĮVAIZDĮ, TAPATYBĘ IR IŠSKIRTINUMĄ KURIANTYS RENGINIAI“ TRUMPALAIKIŲ PROJEKTŲ PARAIŠKAS NR. 2020-1-1.1-1.2-1, VERTINIMO PROCEDŪRŲ VYKDYMO IR SPRENDIMŲ PRIĖMIMO SUSTABDYMO** | | |
| 2020 m. kovo 25 d. Nr. A-1033 | | |
| Kaunas | | |

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 5 punktais, Lietuvos Respublikos biudžeto sandaros įstatymo 27 straipsnio 3 dalimi, atsižvelgdamas į karantino režimą, patvirtintą Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“:

1. S u s t a b d a u paraiškų, gautų pagal Kvietimą teikti bendrosios gyventojų kultūros ugdymo srities prioritetų „Įtraukios kultūros skatinimas“ ir „Miesto įvaizdį, tapatybę ir išskirtinumą kuriantys renginiai“ trumpalaikių projektų paraiškas Nr. 2020-1-1.1-1.2-1, patvirtintą Kauno miesto savivaldybės administracijos direktoriaus 2019 m. gruodžio 10 d. įsakymu Nr. A-4068 „Dėl Kvietimo teikti bendrosios gyventojų kultūros ugdymo srities prioritetų „Įtraukios kultūros skatinimas“ ir „Miesto įvaizdį, tapatybę ir išskirtinumą kuriantys renginiai“ trumpalaikių projektų paraiškas Nr. 2020-1-1.1-1.2-1 tvirtinimo“, vertinimo procedūrų vykdymą ir sprendimų priėmimą.

2. Į p a r e i g o j u Strateginio planavimo, analizės ir programų valdymo skyrių pranešti pareiškėjams apie šio įsakymo priėmimą Lietuvos Respublikos viešojo administravimo įstatymo 8 straipsnio 4 dalyje nustatyta tvarka.

3. Šis įsakymas gali būti skundžiamas per vieną mėnesį nuo jo paskelbimo ar įteikimo dienos Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |